**OBRAZLOŽENJE PRIJEDLOGA DRUGIH IZMJENA I DOPUNA**

**PRORAČUNA GRADA KARLOVCA ZA 2024. GODINU**

**1. U V O D**

Proračun Grada Karlovca za 2024. godinu kao i Projekcije proračuna za 2025. i 2026. godinu usvojeni su na 31. sjednici Gradskog vijeća Grada Karlovca održanoj dana 14. prosinca 2023. godine, a objavljeni u Glasniku Grada Karlovca broj 23/2023.

Proračun za 2024. godinu usvojen je u iznosu od 95.249.310,00 eura.

Zakonom o proračunu (Narodne novine, broj 144/21) utvrđeno je da se proračun mora uravnotežiti ako se tijekom proračunske godine, zbog nepredviđenih okolnosti, umanje ili povećaju prihodi i primici, odnosno rashodi i izdaci. Nadalje, spomenuti Zakon propisuje da se uravnoteženje proračuna (ukupni prihodi pokrivaju ukupne rashode) provodi tijekom proračunske godine izmjenama i dopunama proračuna prema postupku za donošenje proračuna.

Prve izmjene i dopune Proračuna Grada Karlovca za 2024. godinu donijelo je Gradsko vijeće Grada Karlovca na 36. sjednici održanoj dana 28. svibnja 2024. godine u ukupnom iznosu od 114.107.281 eura, što je povećanje za 18,9 mil. eura, odnosno za 19,80% u odnosu na Proračun za 2024. godinu.

 Stoga se na osnovi dosadašnje dinamike ostvarenja prihoda i rashoda te procjene njihova ostvarenja do kraja 2024. godine predlažu Druge izmjene i dopune Proračuna Grada Karlovca za 2024. godinu.

 Drugim izmjenama i dopunama Proračuna Grada Karlovca predlaže se proračun u iznosu od 119.002.495 eura, što je povećanje za gotovo 4,9 mil. eura odnosno za 4,29% u odnosu na Prve izmjene i dopune proračuna za 2024. godinu.

U nastavku slijedi obrazloženje općeg dijela proračuna odnosno ukupnih prihoda/primitaka i rashoda/izdataka koji se predlažu Drugim izmjenama i dopunama Proračuna Grada Karlovca za 2024. godinu u odnosu na početni Proračun za 2024. godinu.

Izmjene u posebnom dijelu proračuna, odnosno promjene na stavkama rashoda i izdataka po pojedinim razdjelima čiji su nositelji odjeli gradske uprave, detaljno su opisane u obrazloženjima izmjena i dopuna financijskih planova odjela gradske uprave za 2024. godinu, po programima.

U nastavku se daje tablični prikaz promjena prihoda i primitaka, te rashoda i izdataka koji se predlažu Drugim izmjenama i dopunama Proračuna Grada Karlovca za 2024. godinu, prema osnovnoj klasifikaciji.

1. **OPĆI DIO**

**Tablica 1. Struktura Drugih izmjena i dopuna Proračuna Grada Karlovca za 2024. godinu prema osnovnoj klasifikaciji**



**2. PRIHODI I PRIMICI PRORAČUNA**

U narednoj tabeli prikazane su promjene na osnovnim skupinama prihoda i primitaka u odnosu na prethodni plan. Prijedlogom Drugih izmjena i dopuna Proračuna Grada Karlovca za 2024. godinu prihodi i primici su veći za 4,29 % u odnosu na tekući plan proračuna.

**Tablica 2. Planirani prihodi i primici Proračuna Grada Karlovca za 2024. godinu i prijedlog povećanja/smanjenja**



**2.1.PRIHODI POSLOVANJA**

**PRIHODI POSLOVANJA** (prihodi od poreza, pomoći iz inozemstva i od subjekata unutar opće države, prihodi od imovine, prihodi od upravnih i administrativnih pristojbi i pristojbi po posebnim propisima, prihodi od prodaje proizvoda i robe, te pruženih usluga i od donacija, prihodi od kazni, upravnih mjera i ostali prihodi) predlažu se u iznosu od 103.243.804 eura ili za 5,0 mil. eura više u odnosu na planirane prihode Proračuna za 2024. godinu.

* **Prihodi od poreza**

Prihodi od poreza planiraju se u iznosu od 33.574.107 eura i ovim izmjenama i dopunama su povećani za 2,2 mil. eura. U ovoj skupini prihoda planirani su prihodi od poreza na imovinu (porez na promet nekretnina i porez na kuće za odmor) koji iznose 1.285.000 eura dok su prihodi od poreza na robe i usluge planirani u iznosu od 311.000 eura. Prihodi od poreza na robe i usluge odnose se na prihode od poreza na potrošnju alkoholnih i bezalkoholnih pića u iznosu od 310.000 eura i na porez na tvrtku u iznosu od 1.000 eura (porez na tvrtku naplaćuje se temeljem razreza poreza iz prethodnih godina, jer je taj porez od 01.01.2017. ukinut novim Zakonom o lokalnim porezima). Prihodi od poreza i prireza na dohodak ovim izmjenama iznose 31.978.107 eura i povećani su za 2,2 mil. eura u odnosu na plan proračuna za 2024. godinu, a temeljem podataka o ostvarenim prihodima u prvih šest mjeseci ove godine.

* **Pomoći iz inozemstva i od subjekata unutar općeg proračuna**

Ukupan iznos pomoći iz inozemstva i od subjekata unutar općeg proračuna planira se u iznosu od 54.828.893 eura odnosno povećava se za 2,1 mil. eura ili 3,9% u odnosu na prethodni plan.

**Pomoći od međunarodnih organizacija te institucija i tijela EU** planirane su u iznosu manjem za 16.592 eura ili za 80,2% u odnosu na planirano, a smanjenje se odnosi na pomoći iz inozemstva za provedbu projekta We Join Forces for the Green Future. Preostali iznos pomoći od međunarodnih organizacija te institucija i tijela EU u iznosu od 4.100 eura se odnosi na pomoći za Gradsko kazalište Zorin dom.

**Pomoći proračunu iz drugih proračuna** planirane su u novom iznosu od 3.140.753 eura, što je smanjenje za 314.133 eura u odnosu na prethodni plan. U strukturi ove skupine pomoći 319.294 eura se odnosi na pomoći iz županijskog proračuna, od čega se 142.604 eura odnosi pomoći namijenjenih sanaciji šteta nastalih uslijed potresa koji je krajem 2020. godine pogodio Karlovačku županiju, a 174.190 eura se odnosi na kapitalne pomoći za uređenje parkinga u sklopu Poduzetničkog centra "Nikola Tesla".

Iz Ministarstva znanosti i obrazovanja u 2024. godini planirano je 651.728 eura za fiskalnu održivost dječjih vrtića, 59.248 eura za sufinanciranje privatnih vrtića, 33.139 eura za projekt Pomoćnici u nastavi VI, te 68.973 eura za projekt Pomoćnika u nastavi VII. Iz Ministarstva regionalnog razvoja i fondova EU u 2024. godini planirano je 19.837 eura za projekt ZEB4ZEN, 38.966 eura za projekt solarizacije ustanova Grada Karlovca SolariKA, te 1.000 eura za projekt PREP4KaGT-1. Prvim rebalansom za 2024. godinu planirano je 180.205 eura pomoći za Kino Edison i to 102.703 eura za obnovu te 77.502 eura za revitalizaciju (zaostaci za 2023. godinu), planirane su i pomoći za nove projekte CITY WALK 2.0. u iznosu od 15.000 eura, za projekt INFIRE 13.000 eura, te projekt GIFTSNET iznos od 5.540 eura. Također, planirane su kapitalne pomoći za cjelovitu obnovu Mihalićeve kuće na adresi Gornja Gaza 3 u iznosu od 56.106 eura, za zgradu gradske uprave na Trgu bana J.Jelačića 233.085 eura, za Hrvatski dom 858.486 eura, zgradu Gradskog muzeja 413.483 eura te zgradu KAMOD-a 2.159 eura. Iznos od 10.000 eura planiran je kao kapitalne pomoći za očuvanje kulturne baštine, a sredstva će doznačiti Ministarstvo kulture i medija. Također, od Središnjeg državnog ureda za demografiju očekuju se pomoći za provedbu projekata sportskih, kulturnih i edukativnih aktivnosti u Dječjem vrtiću Karlovac u iznosu od 42.560 eura dok je za igralište dječjeg vrtića Banija planirano 29.880 eura pomoći, a od Ministarstva rada, mirovinskoga sustava, obitelji i socijalne politike za unapređenje rada dječjih vrtića doznačeno je 9.729 eura (zaostaci za 2023. godinu).

**Pomoći od izvanproračunskih korisnika** su smanjene za 60.465 eura u odnosu na izvorni plan i iznose 2.146.022 eura, od čega se najveći dio odnosi na pomoći od ostalih subjekata unutar općeg proračuna u iznosu od 1.537.949 eura te na pomoći od Fonda za zaštitu okoliša i energetsku učinkovitost u iznosu od 590.098 eura. Unutar pomoći od ostalih subjekata unutar općeg proračuna značajnije se smanjuju pomoći Hrvatskih voda za klizište Zadobarje i to 135.000 eura te novi plan iznosi 32.000 eura, dok su pomoći od Županijske uprave za ceste planirane u iznosu od 603.270 eura, a sredstva su namijenjena održavanju nerazvrstanih cesta. Također, ovim izmjenama i dopunama plana za 2024. godinu planirane su pomoći od Hrvatskih cesta u iznosu od 13.272 eura za projekt mosta Banija te 889.407 eura pomoći iz Hrvatskih voda za Karlovac II. Kapitalne pomoći iz Fonda za sanaciju odlagališta Ilovac (završetak gradnje nove kazete) planirane su u iznosu manjem za 14.460 eura i novi plan iznosi 264.250 eura, za polupodzemne spremnike planirano je 13.480 eura manje u odnosu na izvorni plan i novi plan iznosi 10.520 eura dok je za energetsku obnovu zgrade Javne vatrogasne postrojbe planirano 55.475 eura. Također, iz Fonda za zaštitu okoliša i energetsku učinkovitost ovim izmjenama planirane su pomoći za uređenje Vrbanićevog perivoja u iznosu od 110.878 eura te za prilagodbu klimatskim promjenama 43.960 eura (zaostaci za 2023. godinu) i 105.015 eura pomoći za prilagodbu klimatskim promjenama koje se odnose na ovu godinu. Kod proračunskih korisnika planirano je 17.975 eura pomoći Gradskoj knjižnici Ivan Goran Kovačić od Hrvatskog zavoda za zapošljavanje za obavljanje javnih radova.

**Pomoći izravnanja za decentralizirane funkcije** osnovnog školstva i vatrogastva su usklađene s Uredbom o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2024. godinu (Narodne novine, broj 10/2024). Drugim izmjenama i dopunama proračuna za 2024. godinu pomoći izravnanja nisu mijenjane i iznose 1.573.938 eura, pri čemu se na osnovno školstvo odnosi 862.556 eura, a na vatrogastvo 711.382 eura.

**Pomoći proračunskim korisnicima iz proračuna koji im nije nadležan** su povećane za 2.140.127 eura, a odnose se na pomoći iz državnog i županijskog proračuna proračunskim korisnicima koje su planirane u iznosu od 17.997.242 eura. Najvećim dijelom odnose se na prihode osnovnih škola Grada Karlovca namijenjenih financiranju plaća i ostalih rashoda za zaposlene, a koji se ostvaruju iz državnog proračuna.

**Pomoći temeljem prijenosa EU sredstava** planirane su u iznosu većem za 330.627 eura, odnosno 1,1% više u odnosu na izvorni plan i novi plan iznosi 29.966.838 eura, a odnosi se najvećim dijelom na sredstva namijenjena novom projektu Horizon-iDriving u iznosu od 248.438 eura. Drugim izmjenama i dopunama plana za 2024. godinu nije bilo većih promjena u planiranim sredstvima iz Nacionalnog plana oporavka i otpornosti (NPOO) pa je tako za cjelovitu obnovu zgrade Hrvatski dom planirano 5.255.388 eura, za cjelovitu obnovu male zgrade gradske uprave na Trgu bana Josipa Jelačića 2.634.016 eura, cjelovitu obnovu zgrade KAMOD-a 3.776.556 eura, za Osnovnu školu Luščić 170.000 eura, za cjelovitu obnovu rodne kuća književnika Stjepana Mihalića na adresi Gornja Gaza 3.650.009 eura, za cjelovitu obnovu Osnovne škole Dragojle Jarnević 6.002.000 eura, za dječji vrtić Rečica 460.153 eura, dječji vrtić Luščić 972.000 eura, za cjelovitu obnovu zgrade Gradskog muzeja 3.128.810 eura, za energetsku obnovu Sokolskog doma 852.521 eura, te za prometnicu Luščić 1.275.000 eura.

Drugim izmjenama i dopunama plana za 2024. godinu nisu mijenjana sredstva planirana za projekt unaprjeđenja rada dječjih vrtića u iznosu od 55.130 eura (zaostaci za 2023. godinu), kapitalne pomoći za Dječji vrtić Hrnetić u iznosu od 670.800 eura, kapitalne pomoći iz Ministarstva prostornoga uređenja, graditeljstva i državne imovine za digitalizaciju prostornih planova 60.000 eura, kapitalne pomoći za obnovu i revitalizaciju Kina Edison u iznosu od 1.403.174 eura (zaostaci za 2023. godinu), te pomoći za nove projekte CITY WALK 2.0 (95.000 eura) i INFIRE (87.000 eura)

Za 2024. godinu posredstvom Ministarstva znanosti i obrazovanja za projekt Pomoćnici u nastavi VII za školsku godinu 2024./25. planirano je 112.576 eura, dok su za projekt Pomoćnici u nastavi VI za školsku godinu 2023./24. korigirana sredstava za 6,55% te novim planom iznose 179.057 eura. Drugim izmjenama i dopunama plana za 2024. godinu otvoren je novi projekt naziva „Zajedno u igri, zajedno u suradnji“ koji provodimo u suradnji s Dječjim vrtićem Ljubuški, a za koji je planirano 22.254 eura pomoći.

Prihodi proračunskih korisnika po osnovi pomoći temeljem prijenosa EU sredstava odnose se najvećim dijelom na prihod Aquatike - slatkovodnog akvarija za projekt CreDiT koji u sklopu programa Kreativna Europa sufinancira Europska komisija, te na pomoći temeljem prijenosa EU sredstva za projekt Školska shema koji podrazumijeva dodjelu besplatnih obroka voća, povrća, mlijeka i mliječnih proizvoda za djecu osnovnih i srednjih škola.

* **Prihodi od imovine**

Prihodi od imovine (prihodi od financijske i nefinancijske imovine) planirani su u iznosu većem za 61.965 eura i novi plan iznosi 2.227.336 eura, a odnose se manjim dijelom na prihode od financijske imovine koji su ovim izmjenama i dopunama povećani za 3.000 eura zbog povećanja očekivanih prihoda od kamata na oročena sredstva i depozite po viđenju te iznose 243.000 eura, te najvećim dijelom na prihode od nefinancijske imovine koji su planirani u iznosu od 1.984.336 eura. Vrijednosno najznačajniji prihodi ove skupine su prihodi od parkinga koji se planiraju u iznosu od 900.000 eura, zatim prihodi od naknada za uporabu javnih gradskih površina koji se predviđaju u iznosu od 250.000 eura i zakupa poslovnih objekata koji se planiraju u iznosu od 210.000 eura.

Planirani prihodi od zakupa i služnosti na gradskom zemljištu iznose 135.000 eura, a prihodi od iznajmljivanja imovine (stanovi) se predviđaju u iznosu od 110.000 eura. U 2024. godini planirani su prihodi od spomeničke rente u iznosu od 100.000 eura, naknada za zbrinjavanje komunalnog otpada u iznosu od 40.000 eura, prihodi od zakupa imovine u iznosu od 32.000 eura, prihodi od naknada za eksploataciju mineralnih sirovina 20.000 eura, prihodi od naknada za koncesije planirane u iznosu od 10.000 eura, prihodi od zakupa poljoprivrednog zemljišta u vlasništvu države 9.500 eura, te prihodi od iznajmljivanja imovine (Selce) 5.000 eura.

Prihodi proračunskih korisnika po ovoj osnovi odnose se najvećim dijelom na prihode korisnika Sportski objekti Karlovac od zakupnina za poslovne prostore.

**Prihodi od financijske imovine** planirani su u iznosu od 243.000 eura, a odnose se na ostvarenu dobit od trgovačkog društva Čistoća u iznosu od 200.000 eura dok se na prihode od kamata na oročena sredstva i na depozite po viđenju odnosi iznos od 43.000 eura.

* **Prihodi od upravnih i administrativnih pristojbi, pristojbi po posebnim propisima i naknada**

Skupina prihoda od upravnih i administrativnih pristojbi, pristojbi po posebnim propisima i naknada Drugim izmjenama proračuna planirana je u iznosu većem za 0,5 mil. eura i novi plan iznosi 10.761.473 eura.

**Upravne i administrativne pristojbe** planirane su u iznosu od 120.000 eura, a odnose se na prihode od prodaje državnih biljega u iznosu od 15.000 eura dok prihodi od gradskih i općinskih pristojbi i naknada iznose 90.000 eura, a prihodi od boravišnih pristojbi 15.000 eura.

**Prihodi po posebnim propisima** su veći za 59.612 eura i iznose 2.916.473 eura, od čega se najveći dio ovih prihoda odnosi na vlastite prihode proračunskih korisnika (participacija roditelja za vrtiće, članarine, ulaznice i drugi namjenski prihodi proračunskih korisnika) u iznosu od 2,7 mil.eura.

Ostale nespomenute prihode čine prihodi po sudskim presudama koji su planirani u iznosu od 20.000 eura, naknada za jamstvo Gradskoj toplani d.o.o. od 24.000 eura, naknada za zadržavanje nezakonito izgrađenih zgrada u prostoru u iznosu od 20.597 eura, prihod od vodnog doprinosa u iznosu od 5.000 eura dok je doprinos za šume planiran u iznosu od 94.361 eura.

 **Prihodi od komunalnih doprinosa i naknada** ovim izmjenama i dopunama veći su za gotovo 0,5 mil. eura te iznose 7.725.000 eura, pa je tako prihod od komunalne naknade planiran u iznosu većem za 150.000 eura i novi plan iznosi 6.400.000 eura, a komunalni doprinos u iznosu većem za 325.000 eura i novi plan iznosi 1.325.000 eura.

* **Prihodi od prodaje proizvoda i robe te pruženih usluga i prihodi od donacija**

Predlaže se povećanje ove skupine prihoda za 61.877 eura i novi plan iznosi 1.677.588 eura, a odnose se najvećim dijelom na vlastite prihode proračunskih korisnika.

Prihodi od prodaje proizvoda i robe te pruženih usluga proračunskih korisnika planirani su u iznosu većem za 108.795 eura i novim planom iznose 1.279.695 eura dok su prihodi Grada po ovoj osnovi manji za 48.000 eura i novim planom iznose 257.000 eura (prihodi od pruženih usluga za Hrvatske vode planiraju se u iznosu 240.000 eura, a prihodi od pruženih usluga PAUK službe u iznosu od 17.000 eura).

 Prihodi od donacija su planirani u iznosu od 140.893 eura pri čemu se dio odnosi na donacije trgovačkih društava za projekt KA - kvart u iznosu od 46.453 eura, donacije od poslovnih subjekata za prostorno plansku dokumentaciju su manje za 17.000 eura i iznose 21.500 eura dok se na proračunske korisnike odnosi 72.940 eura prihoda od donacija.

* **Kazne, upravne mjere i ostali prihodi**

Navedena skupina prihoda ovim izmjenama i dopunama proračuna nije mijenjana i iznosi 174.407 eura, a odnosi se na naplatu prihoda od novčanih kazni (prekršajne kazne komunalnih redara) u iznosu od 60.000 eura, prihode za naplaćene troškove prisilne naplate u iznosu od 1.000 eura, te ostale prihode u iznosu od 113.407 eura (ostali prihodi ostvareni s osnove posebnih ugovora, prihodi od naplate sudskih troškova i troškova ovrha i slično, povrati u gradski proračun, te razni manji prihodi koji se ne iskazuju zasebno).

**2.2. PRIHODI OD PRODAJE NEFINANCIJSKE IMOVINE**

 **Prihodi od prodaje neproizvedene dugotrajne imovine** ovim izmjenama i dopunama nisu mijenjani i iznose 52.000 eura, a najvećim dijelom se odnose na prihode od prodaje zemljišta u vlasništvu grada koji iznose 50.000 eura.

 **Prihodi od prodaje proizvedene dugotrajne imovine** su veći za 1.000 eura i iznose 257.010 eura. Najveći dio se odnosi na prihode od prodaje građevinskih objekata (stanova) koji su planirani u iznosu od 248.356 eura, dok prihodi od prodaje postrojenja i opreme iznose 3.991 eura, a prihodi od prodaje prijevoznih sredstava 4.663 eura. Prihodi od prodaje stanova na kojima postoji stanarsko pravo uz obročnu otplatu na temelju ugovora iz ranijih godina planirani su u iznosu od 100.377 eura, prihodi od prodaje gradskih stanova u iznosu od 140.000 eura dok su prihodi od prodaje poslovnih objekata planirani u iznosu od 5.000 eura.

**2.3. PRIMICI OD FINANCIJSKE IMOVINE I ZADUŽIVANJA**

 Drugim izmjenama i dopunama plana za 2024. godinu primici od financijske imovine i zaduživanja smanjuju se za 64.614 eura i njihov plan iznosi 11.252.690 eura, a odnosi se na ostatak neiskorištenih kredita i novih kredita namijenjenih financiranju izgradnje komunalne infrastrukture u sklopu projekta Karlovac II u iznosu od 3.824.718 eura, 360.386 eura se odnosi na most Rakovac dok je 3.668.731 eura namijenjeno projektu dječjeg vrtića Luščić, a 515.000 projektu dječjeg vrtića Rečica. Preostali iznos odnosi se na kredit za energetsku obnovu zgrade Javne vatrogasne postrojbe u iznosu od 183.855 eura te zajmove za komunalnu i sportsku infrastrukturu u iznosu od 2.700.000 eura.

**3. RASHODI I IZDACI**

Prijedlogom Drugih izmjena Proračuna za 2024. godinu povećavaju se ukupni rashodi i izdaci proračuna za 4,9 mil. eura, što je povećanje za 4,29% planiranih proračunskih rashoda i izdataka za 2024. godinu i novi plan uravnotežen je s prihodima u iznosu 119.002.495 eura.

Rashodi poslovanja planirani su u 2024. godini u iznosu od 64.628.128 eura i veći su za 5.760.093 eura u odnosu na Proračun za 2024. godinu, rashodi za nabavu nefinancijske imovine planirani su u iznosu manjem za 0,9 mil. eura i novi plan iznosi 52.849.367 eura, dok se izdaci za financijsku imovinu i otplatu zajmova planirani u iznosu od 1.525.000 eura nisu mijenjali u odnosu na plan za 2024. godinu.

U nastavku se daje prikaz promjena na osnovnim skupinama rashoda i izdataka u odnosu na prethodni plan Proračuna.

**Tablica 3. Planirani rashodi i izdaci Proračuna Grada Karlovca za 2024. godinu i prijedlog povećanja/smanjenja**



**3.1**. **RASHODI POSLOVANJA**

 **Rashodi poslovanja** planirani su Drugim izmjenama i dopunama Proračuna Grada Karlovca u 2024. godini u ukupnom iznosu od 64.628.128 eura što je za 9,8% više u odnosu na Plan za 2024. godinu. Predloženi rashodi poslovanja planirani su po skupinama rashoda i izdataka kako slijedi:

**Rashodi za zaposlene** (plaće, ostali rashodi za zaposlene, doprinosi koji se odnose ukupno na djelatnike Gradske uprave i proračunske korisnike) planirani su u ukupnom iznosu od 33.397.175 eura, što je za 3,9 mil. eura više u odnosu na plan za 2024. godinu. U strukturi ukupnih rashoda i izdataka čine 28,06%. Unutar rashoda za zaposlene bruto plaće planirane su u iznosu 26.608.023 eura, ostali rashodi za zaposlene planirani su u iznosu 2.320.570 eura, dok su doprinosi na plaću planirani u iznosu od 4.468.582 eura. Rashodi za zaposlene u gradskoj upravi povećani su za 279.500 eura i iznose 4,1 mil.eura, dok rashodi za zaposlene kod proračunskih korisnika iznose 28,6 mil.eura i najveće povećanje vidljivo je kod dječjih vrtića i osnovnih škola.

**Materijalni rashodi** planirani su u iznosu od 22.538.197 eura i veći su za 1,3 mil. eura u odnosu na Plan za 2024. godinu. Materijalne rashode čine naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa te ostali nespomenuti rashodi poslovanja koji uključuju naknade za rad predstavničkih i izvršnih tijela i upravnih vijeća, premije osiguranja, reprezentacije, članarine upravne, administrativne i sudske pristojbe i ostali slični rashodi. U ukupnim rashodima i izdacima u Proračunu Grada Karlovca sudjeluju s 18,90%.

 Najveći dio rashoda odnosi se na rashode za usluge u iznosu od 15.279.097 eura (zakupnine, usluge tekućeg i investicijskog održavanja objekata, komunalne usluge, održavanje komunalne infrastrukture, usluge promidžbe i informiranja, intelektualne usluge i druge usluge) što je povećanje za 1,3 mil. eura, zatim na rashode za materijal i energiju u iznosu od 4.569.463 eura (troškovi energije, uredski materijal, sitni inventar i drugi materijalni rashodi) što je povećanje za 298.224 eura, ostali nespomenuti rashodi poslovanja manji su za 296.324 eura i iznose 1.183.312 eura, naknade troškova zaposlenima planirane su u iznosu od 1.392.673 eura i veće su za 4.779 eura, dok su naknade troškova osobama izvan radnog odnosa planirane u iznosu većem za 4.042 eura i iznose 113.652 eura.

**Financijski rashodi** (kamate za primljene kredite i zajmove i ostali financijski rashodi) planirani su u iznosu od 464.528 eura i ovim izmjenama su smanjeni za 3.350 eura, pri čemu kamate za primljene kredite i zajmove iznose 127.313 eura, dok su ostali financijski rashodi planirani u iznosu od 337.215 eura, a obuhvaćaju rashode za bankarske usluge, usluge platnog prometa i kamate i naknade koje su proizašle iz drugih ugovornih odnosa.

**Subvencije** (subvencije trgovačkim društvima u javnom sektoru i subvencije trgovačkim društvima, obrtnicima i malim i srednjim poduzetnicima i poljoprivrednicima) ovim izmjenama iznose 1.752.507 eura što je povećanje za 368.000 eura u odnosu na Plan za 2024., a u ukupnim rashodima i izdacima sudjeluju s 1,47% Na sufinanciranje privatnih vrtića i obrta za čuvanje djece se odnosi 160.414 eura. Subvencija za javni gradski prijevoz planirana je u iznosu od 1.200.000 eura, sufinanciranje Hrvatskog radio Karlovca d.o.o. iznosi 47.000 eura, a potpore poduzetništvu 190.000 eura. U ovoj kategoriji rashoda planirane su subvencije poljoprivrednim gospodarstvima u iznosu od 150.093 eura.Također, u sklopu projekta Shares planirane su subvencije trgovačkim društvima, zadrugama, poljoprivrednicima i obrtnicima izvan javnog sektora u iznosu od 5.000 eura.

 **Pomoći dane u inozemstvo i unutar opće države** planirane su u iznosu većem za 241.500 eura ili za 30,9% u odnosu na plan za 2024. godinu. U ukupnim rashodima i izdacima Proračuna Grada Karlovca sudjeluju s 0,86%. Pomoći unutar općeg proračuna iznose 1.009.294 eura i veće su za 237.500 eura u odnosu na Plan za 2024. a odnose se na:

- kapitalne pomoći općini Draganić i Krnjak u iznosu od 7.500 eura,

- tekuće pomoći za redovno poslovanje tvrtke Geotermika d.o.o u iznosu od 100.000 eura

- kapitalne pomoći Centru za gospodarenje otpadom u iznosu od 543.794 eura

- kapitalne pomoći Gornje Mekušje (održavanje oborinske odvodnje) u iznosu od 350.000 eura

- pomoći za likvidaciju trgovačkog društva Mladost d.o.o. u iznosu od 8.000 eura

Pomoći proračunskim korisnicima drugih proračuna iznose 13.736 eura i ovim izmjenama i dopunama su veće za 4.000 eura, a odnose se na pomoći proračunskim korisnicima u zdravstvu (Domu Zdravlja Karlovac i Ustanova za njegu u kući) u iznosu od 4.000 eura. Ova skupina rashoda se odnosi i na pomoći Gimnaziji Karlovac za Booktrailer film festival u iznosu 550 eura, pomoći Turističko-ugostiteljskoj školi za Junior barmen cup u iznosu od 550 eura, pomoći Studentskom centru za prehranu studenata u iznosu 6.636 eura, te pomoći Poliklinici SUVAG u iznosu 2.000 eura.

**Naknade građanima i kućanstvima** planirane su u iznosu od 1.644.974 eura i manje su za 381,00 eura u odnosu na rashode planirane proračunom za 2024. godinu. Ova skupina rashoda odnosi se na socijalni program koji uključuje rashode za troškove stanovanja za korisnike zajamčene minimalne naknade, rashode za troškove stanovanja za socijalno ugrožene građane, na stipendije učenicima i studentima, naknade za podmirenje troškova stanovanja i ogrjeva te toplog obroka građanima u socijalnoj potrebi. Nadalje, kroz ove se naknade sufinanciraju potrebe obitelji i djece i to za prehranu dojenčadi, naknade umirovljenicima, naknade za prehranu djece u osnovnim školama, te poklon paketi za novorođenčad i za siromašne obitelji kao i nabava obrazovnih materijala za osnovnoškolce. U ukupnim rashodima i izdacima Proračuna Grada Karlovca sudjeluju s 1,38%.

**Ostali rashodi** (tekuće i kapitalne donacije, kazne, penali i naknade štete) predlažu se u iznosu od 3.807.717 eura što je za 3.389 eura više u odnosu na plan za 2024. godinu. U ukupnim rashodima i izdacima u Proračuna Grada Karlovca sudjeluju s 3,20%.

Tekuće donacije planirane su u iznosu od 3.074.195 eura i manje su za 12.438 eura u odnosu na plan za 2024., pri čemu su za 2.000 eura smanjene tekuće donacije u novcu za subvencije poljoprivrednicima, za 1.300 eura donacije za manifestaciju „Zvjezdano ljeto“, za 1.996 eura donacije za projekt Shares, za 18.182 eura rashodi za provedbu gradskog programa za mlade dok su za 10.000 eura povećani rashodi za javne potrebe u sportu.

Kapitalne donacije planirane su u iznosu većem za 15.827 eura ili za 4,2% u odnosu na plan za 2024. godinu i iznose 394.328 eura, a povećanje sredstava se odnosi na kapitalne donacije za javne potrebe u kulturi za nabavu arhivske građe.

Skupina rashoda Kazne, penali i naknade štete Drugim izmjenama i dopunama plana nije mijenjana i iznosi 339.194 eura, a odnose se najvećim dijelom na isplate naknada štete građanima za saniranje posljedica poplava u iznosu od 184.203 eura, što je financirano iz dobivene pomoći Ministarstva financija. Preostali iznos planiran je za naknade pravnim i fizičkim osobama po pravomoćnim sudskim presudama u iznosu od 50.000 eura, dok se na naknade za zemljišta po upravnim postupcima odnosi 75.000 eura te na naknade vjerovnicima po ošasnoj imovini iznos od 27.000 eura.

**3.2. RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine planirani su u iznosu manjem za 0,9 mil. eura u odnosu na plan za 2024. godinu i iznose 52.849.367 eura, a smanjenje rashoda za nabavu nefinancijske imovine rezultat je manjih rashoda određenih za kupnju i izgradnju građevinskih objekata. U ukupnim rashodima i izdacima u Proračuna Grada Karlovca sudjeluju s 44,41%.

Od toga su **rashodi za nabavu neproizvedene dugotrajne imovine** planirani u iznosu od 4.664.278 eura, što je za 59.312 eura manje u odnosu na plan za 2024. godinu i odnose se na rashode za kupnju zemljišta u iznosu od 733.797 eura (troškovi otkupa zemljišta vezanih za izgradnju komunalne infrastrukture), dok se na rashode za nematerijalnu imovinu odnosi 3.930.481 eura (licence i dr.). Povećanje rashoda za licence odnosi se najvećim dijelom na rashode za ICT poslove koji su planirani u iznosu od 25.000 eura.

**Rashodi za nabavu proizvedene dugotrajne imovine** planirani su u iznosu od 26.127.854 eura i manji su za 0,8 mil. eura u odnosu na plan za 2024. godinu. Ovi rashodi se najvećim djelom odnose na **rashode određene za kupnju i izgradnju građevinskih objekata** u iznosu od 23.266.617 eura ili 89,04% ukupnih rashoda za nabavu proizvedene dugotrajne imovine, pri čemu se najznačajniji rashodi namijenjeni projektu Karlovac II u iznosu od 7,3 mil.eura, za izgradnju Dječjeg vrtića Luščić 4,6 mil. eura, izgradnju Dječjeg vrtića Rečica 0,9 mil. eura, te za izgradnju prometnice Luščić 1,5 mil. eura.

Rashodi za nogostup u Žumberačkoj ulici planirani su u iznosu od 650.000 eura, za most Rakovac 360.386 eura, za sanaciju klizišta Zadobarje 386.300 eura, za izgradnju Osnovne škole Luščić 350.000 eura, a za izgradnju nogometnog igrališta Turanj 900.000 eura. U 2024. godini planirani su rashodi za energetsku obnovu Sokolskog doma u iznosu od 1.165.948 eura, te za dodatna ulaganja na Teniskom centru 550.000 eura, dok se za kupnju stanova planira iznos od 100.000 eura. Preostali iznos odnosi se na asfaltiranje makadam prometnica u gradskim četvrtima i mjesnim odborima.

Ostale rashode u ovoj skupini čine **rashodi za nabavu postrojenja i opreme** u iznosu od 1.192.408 eura, za **prijevozna sredstva** je planirano 47.500 eura kod proračunskih korisnika Javna vatrogasna postrojba iznos od 22.500 eura te Dječjeg vrtića Karlovac iznos od 25.000 eura, a **za knjige i umjetnička djela** 403.901 eura (od čega se najveći dio od 271.560 eura odnosi na nabavu udžbenika u osnovnim školama). Ovu skupinu rashoda čine još i **rashodi za nematerijalnu proizvedenu imovinu** koji su smanjeni u odnosu na plan za 2024. godinu 78.148 eura te planirani u iznosu od 1.212.528 eura (izrada projektne dokumentacije, ulaganja u računalne programe, prostorno planska dokumentacija i drugo), a za **višegodišnje nasade i osnovno stado** planirano je 4.900 eura (nabava riba).

Skupina **rashoda za nabavu plemenitih metala i ostalih pohranjenih vrijednosti** planirana je u iznosu od 700 eura što je na razini izvornog proračuna za 2024.godinu.

 **Rashodi za dodatna ulaganja u nefinancijskoj imovini** planirani su u iznosu 22.056.535 eura od čega se najveći dio odnosi na **dodatna ulaganja na građevinskim objektima** koja su planirana u iznosu od 22.056.535 eura i manja su za 0,2% u odnosu na planirano Proračunom za 2024. godinu. U nastavku se nalazi pregled promjena planiranih iznosa po aktivnostima u strukturi rashoda za dodatna ulaganja na građevinskim objektima.





**Dodatna ulaganja na postrojenjima i opremi** predloženim izmjenama i dopunama su smanjena za ukupno planirani iznos od 1.000 eura i novi plan iznosi nula.

**3.3. IZDACI ZA FINANCIJSKU IMOVINU I OTPLATE ZAJMOVA**

Navedeni rashodi ovim Izmjenama i dopunama planirani su na razini izvornog plana u ukupnom iznosu od 1.525.000 eura, a odnose se na otplatu glavnice kredita za što je planirano 1.025.000 eura te na stjecanje udjela Grada u temeljnom kapitalu trgovačkog društava Gradska toplana d.o.o. u iznosu od 500.000 eura.

U strukturi ukupnih rashoda ovi izdaci čine 1,28%.

**II. POSEBNI DIO**

U Posebnom dijelu Proračuna Grada Karlovca za 2024. godinu, pa tako i u Prijedlogu drugih Izmjena i dopuna Proračuna za 2024. godinu, rashodi i izdaci se prikazuju po organizacijskoj klasifikaciji, znači po razdjelima, odnosno po upravnim tijelima gradske uprave i njihovim proračunskim korisnicima prema sljedećem tabličnom prikazu:





















U nastavku se daje obrazloženje planiranih rashoda Drugih izmjena i dopuna Proračuna Grada Karlovca za 2024. godinu po razdjelima i programima.

**RAZDJEL 001 UPRAVNI ODJEL ZA POSLOVE GRADONAČELNIKA**

Prijedlogom drugih Izmjena i dopuna Proračuna za 2024. godinu Upravni odjel za poslove gradonačelnika je planiran u iznosu od 4.876.057 eura, odnosno povećan je za 108.396 eura ili 2,27% u odnosu na Prve izmjene i dopune proračuna za 2024. godinu.

Plan koji predlaže Upravni odjel za poslove gradonačelnika prikazan je po programima i aktivnostima u tablici kako slijedi:



**GLAVA 01 UO ZA POSLOVE GRADONAČELNIKA**

**PROGRAM Javna uprava i administracija** predloženimDrugim izmjenama i dopunama Proračuna Grada Karlovca za 2024. godinu povećan je za 180.200 eura i novi plan iznosi 1.217.989 eura.

**Aktivnost A100001 Materijalni i financijski rashodi poslovanja gradske uprave** planirano je povećanje rashoda za 177.200 eura i novi plan iznosi 1.045.889 eura, a promjene se najvećim dijelom odnose na povećanje rashoda za usluge za 139.100 eura, te povećanje ostalih nespomenutih rashoda poslovanja za 30.000 eura. Preostali iznos povećanja odnosi se na povećanja ostalih rashoda za zaposlene u iznosu od 8.100 eura (premija zdravstvenog osiguranja).

 **Aktivnost A100006 Subvencija Hrvatskom radio Karlovcu** planirano je povećanje rashoda za 10.000 eura ili za 27,03% i novi plan iznosi 47.000 eura.

 **Tekući projekt T100003 Troškovi likvidacije trgovačkog društva** smanjeni su rashodi za troškove likvidacije trgovačkog društva Mladost d.o.o. za 10.000 eura i ovim Izmjenama i dopunama iznose 8.000 eura.

**PROGRAM Civilna zaštita i spašavanje** prijedlogom rebalansa plan se povećava za 10.000 eura i novi plan iznosi 361.953 eura, a odnosi se na **Aktivnost A200002 Sanacija šteta od potresa** kod koje seplan povećava za 10.000 eura i iznosi 93.440 eura, a povećanje se odnosi na rashode za usluge koje su povećane za 24.000 eura i iznose 92.440 eura dok su smanjeni rashodi za materijal i energiju za 14.000 eura i iznose 1.000 eura.

**GLAVA 02 GRADSKO VIJEĆE**

Drugim izmjenama i dopunama Plana za 2024. godinu smanjeni su rashodi Gradskog vijeća za 419.500 eura odnosno za 73,95% i novi plan iznosi 147.800 eura, a odnosi se najvećim dijelom na troškove financiranja izbora koji su planirani unutar **aktivnosti A1000014 Financiranje izbora.**

**PROGRAM Javna uprava i administracija** planiran je u iznosu manjem za 419.500 eura i novi plan iznosi 147.800 eura, a odnosi se na **Aktivnost A100011 Materijalni rashodi Gradskog vijeća** čiji su rashodi povećani za 10.000 eura zbog povećanja troškova reprezentacije i oni sada iznose 74.800 eura. Najveći dio smanjenja odnosi se na troškove financiranja izbora koji su ovim Izmjenama i dopunama Plana za 2024. godinu smanjeni za 429.500 eura i novi plan iznosi 500 eura.

 **GLAVA 03 JAVNA VATROGASNA POSTROJBA**

Drugim izmjenama i dopunama Plana za 2024. godinu povećani su rashodi Javne vatrogasne postrojbe za 337.696 eura odnosno za 14,66% i novi plan iznosi 2.641.915 eura.

**PROGRAM Vatrogastvo** planiran je u iznosu većem za 337.696 eura i novi plan iznosi 2.641.915 eura, a povećanje se najvećim dijelom odnosi na **Aktivnost A200103 Rashodi za zaposlene u Javnoj vatrogasnoj postrojbi.** Ovim Izmjenama i dopunama plana za 2024. rashodi za zaposlene se povećavaju za 305.591 eura ili za 16,47% i novi plan iznosi 2.160.687 eura, a povećanje se odnosi na povećanje bruto plaća za 219.651 eura, doprinosa na plaće u iznosu od 52.349 eura i povećanje ostalih rashoda za zaposlene za 25.000 eura.

**RAZDJEL 002 UPRAVNI ODJEL ZA PRORAČUN I FINANCIJE**

Prijedlogom Drugih izmjena i dopuna financijskog plana Upravnog odjela za proračun i financije za 2024. godinu ukupno planirana sredstva odjela iznose 6.638.548 eura što je povećanje za 327.000 eura odnosno za 5,18% u odnosu na Prve izmjene i dopune plana za 2024. godinu

Financijski plan Upravnog odjela prikazan je po programima i aktivnostima u sljedećoj tablici:



**PROGRAM Javna uprava i administracija** Drugim izmjenama i dopunama proračuna za 2024. godinu predloženo je povećanje rashoda za 327.000 eura i novi plan iznosi 6.138.548 eura, a odnosi se na sljedeće:

**Aktivnost A100002 Rashodi za zaposlene u Gradskoj upravi** povećani su za 279.500 eura i novi plan iznosi 4.107.272 eura pri čemu su rashodi za plaće planirani su u iznosu od 3.089.172 eura, za doprinose za zdravstveno osiguranje planirano je 498.000 eura, a ostali rashodi za zaposlene (božićnica, regres, otpremnine) u iznosu od 520.000 eura, dok je naknada za nezapošljavanje osoba s invaliditetom planirana u iznosu od 100 eura.

**Aktivnost A100003 Financiranje usluga naplate** planirana je u iznosu od 578.350 eura, što je povećanje za 50.000 eura, a povećanje se odnosi na povećane troškove naplate prihoda od poreza koje naplaćuje Porezna uprava.

**RAZDJEL 003 UPRAVNI ODJEL ZA PROSTORNO UREĐENJE I POSLOVE PROVEDBE DOKUMENATA PROSTORNOG UREĐENJA**

Drugim izmjenama i dopunama plana za 2024. godinu proračun Upravnog odjela za prostorno uređenje i provedbu dokumenata prostornog uređenja smanjuje se za 93.647 eura ili 16,08%, te iznosi 488.753 eura.



**PROGRAM Prostorno planska dokumentacija** sastoji se od tri projekta:

**Kapitalni projekt K400001 Izrada prostorno planske dokumentacije** **i urbanističkih planova** ovim izmjenama smanjuje se za 57.850 eura ili za 37,77% te novi plan iznosi 95.300 eura.

**Kapitalni projekt K400002 e-planovi** planiranim izmjenama i dopunama proračuna nije mijenjan i iznosi 115.000 eura, a uključuje rashode za usluge digitalizacija prostornih planova.

**Tekući projekt T400002 Urbanističko – arhitektonski natječaji** planiran je u iznosu od 278.453 eura, odnosno smanjen je za 35.797 eura, a kroz taj projekt financirat će se provedba urbanističko – arhitektonskih natječaja od interesa za Grad.

**RAZDJEL 004 UPRAVNI ODJEL ZA GRADNJU I ZAŠTITU OKOLIŠA**

Prijedlogom Drugih izmjena i dopuna financijskog plana Upravnog odjela za gradnju i zaštitu okoliša za 2024. godinu, ukupno planirana sredstva iznose 47.794.805 eura i manja su za 0,9 mil.eura u odnosu na plan za 2024.godinu. Planirani rashodi i izdaci provode se kroz sljedeće programe:













**PROGRAM Građenje komunalne infrastrukture** planiran je unutar ovog Upravnog odjela u iznosu od 12.520.537 eura što je za 325.844 eura više u odnosu na plan za 2024. godinu. Ovim programom se određuje građenje komunalne infrastrukture na području Grada Karlovca za građevine komunalne infrastrukture koje će se graditi radi uređenja neuređenih dijelova građevinskog područja, odnosno u uređenim dijelovima građevinskog područja, građevina koje će se graditi izvan građevinskog područja i postojeće građevine komunalne infrastrukture koje će se rekonstruirati i način njihove rekonstrukcije. Planirani rashodi se najvećim dijelom odnose na troškove proširenja i izgradnje dodatne komunalne infrastrukture – izgradnju i rekonstrukciju prometnica, oborinske odvodnje, izgradnju nogostupa, izgradnje javne rasvjete, uređenje okoliša izgradnje parkirališta i dječjih igrališta.

Do promjena je došlo na sljedećim kapitalnim projektima:

* Nogostup Sajevac
* Parkiralište kod izvorišta Gornje Mekušje
* Park Grabrik
* Izgradnja igrališta Cerovac
* Most Rakovac
* Most Banija
* Izgradnja igrališta Donje Pokupje
* Klizište Zadobarje

**PROGRAM Zaštita okoliša i gospodarenje otpadom** planiran je u iznosu manjem za 30.171 eura i novi plan iznosi 1.423.295 eura, a najznačajnije promjene odnose se na sljedeće projekte:

**Kapitalni projekt K400201 Sanacija odlagališta Ilovac** planirani iznos se smanjuje za 25.000 eura i iznosi 450.493 eura, a odnosi se na troškove radova na izgradnji nove kazete na odlagalištu Ilovac, a 60% troškova projekta sufinancira Fond za zaštitu okoliša i energetsku učinkovitost.

**Tekući projekt T400201 Centar za gospodarenje otpadom** rashodi se smanjuju za 100.000 eura, a odnose se na kapitalne pomoći KODOS-u za izgradnju centra za gospodarenje otpadom na Babinoj Gori.

**Tekući projekt T400202 Program zaštite okoliša i gospodarenja otpadom** smanjuju se rashodi u iznosu od 3.750 eura, te novi plan iznosi 10.250 eura, a planirano smanjenje se odnosi na troškove projektne dokumentacije koja je planirana u novom iznosu od 9.250 eura.

**Tekući projekt T400203 Prilagodba klimatskim promjenama** planiran je u iznosu od 131.269 eura, te je djelomično financiran sredstvima Fonda za zaštitu okoliša i energetsku učinkovitost.

**Tekući projekt T400204 Polupodzemni spremnici** smanjeni su rashodi za nabavu spremnika za 32.690 eura i novi plan iznosi 27.310 eura.

**PROGRAM Energetska učinkovitost** izmjenama i dopunama Plana za 2024. godinu planiran je unutar ovog upravnog odjela u iznosu manjem za 20.000 eura i novi plan iznosi 205.310 eura, a rashodi se u cijelosti odnose na energetsku obnovu zgrade Javne vatrogasne postrojbe, te je djelomično sufinanciran sredstvima Fonda za zaštitu okoliša i energetsku učinkovitost.

**PROGRAM Predškolski odgoj i obrazovanje** u okviru Upravnog odjela za gradnju i zaštitu okoliša izmjenama i dopunama se smanjuje za 672.761 eura, odnosno za 9,67% te novi planirani iznos za 2024. godinu iznosi 6.285.264 eura, a odnosi se u cijelosti na **Kapitalni projekt K600001 Izgradnja dječjeg vrtića Luščić** koji je ovim Izmjenama i dopunama proračuna planiran u iznosu od 4.648.031 eura.

**PROGRAM Osnovnoškolsko obrazovanje** smanjen je ovim izmjenama i dopunama za 25.000 eura, a smanjenje se odnosi na **Kapitalni projekt K600103 Izgradnja OŠ Luščić** koji je planiran u iznosu od 520.000 eura.

**PROGRAM Razvoj sporta i rekreacije** planirano je smanjenje rashoda za 470.000 eura, odnosno za 11,70%, čime novi plan za 2024. godinu iznosi 3.548.198 eura, a do promjena je došlo na sljedećim projektima:

**Kapitalni projekt K600302 Izgradnja sportsko - rekreacijskog centra Mostanje** planiran je u iznosu manjem za 400.000 eura ili za 30,77% u odnosu na plan za 2024. godinu i novi plan iznosi 900.000 eura.

**Kapitalni projekt K600305 Izgradnja nogometnog igrališta Turanj** smanjuju se rashodi u iznosu od 100.000 eura, te novi plan iznosi 900.000 eura.

**Kapitalni projekt K600307 Dodatna ulaganja u ostale sportske objekte** sredstva za ovaj projekt povećavaju se 30.000 eura i novi plan iznosi 550.000 eura, a odnosi se na ulaganja u postojeći objekt Teniskog centra na Korani.

**RAZDJEL 005 UPRAVNI ODJEL ZA KOMUNALNO GOSPODARSTVO,** **PROMET I MJESNU SAMOUPRAVU**

Prijedlogom Drugih izmjena i dopuna financijskog plana za 2024. godinu ukupno planirana sredstva Upravnog odjela za komunalno gospodarstvo, promet i mjesnu samoupravu iznose 12.313.496 eura i povećana su za 1.391.873 eura. Planirani rashodi i izdaci provode se kroz sljedeće programe:



































**PROGRAM Održavanje komunalne infrastrukture** izmjenama i dopunama planirani iznos se povećava za 760.156 eura i novi plan iznosi 7.264.336 eura, a do promjena je došlo na sljedećim aktivnostima:

 **Aktivnost A300001 Održavanje nerazvrstanih cesta** planirano je povećanje rashoda za 50.000 eura i novi plan iznosi 3.068.086 eura, a odnose se najvećim dijelom na tekuće i investicijsko održavanje nerazvrstanih cesta (makadam).

**Aktivnost A300002 Održavanje zelenih površina** rashodi se povećavaju za 110.00 eura, odnosno 6,50% pri čemu novi plan za 2024. godinu iznosi 1.802.250 eura, a povećavaju se rashodi za tekuće i investicijsko održavanje zelenih površina te rashodi za nabavu sadnica.

**Aktivnost A300003 Javna rasvjeta-energija i održavanje** povećani su rashodi za 180.000 eura ili za 33,09% i ovim Izmjenama i dopunama plana iznose 723.898 eura, a odnose se na trošak javne rasvjete.

**Aktivnost A300004 Održavanje sustava oborinske odvodnje** planirano je povećanje rashoda za 64,77%, odnosno 350.000 eura, pri čemu novi plan iznosi 890.365 eura, a povećanje se odnosi na rashode za kapitalnu pomoć za oborinsku odvodnju Gornje Mekušje koja je planirana u iznosu od 350.000 eura.

**Aktivnost A300005 Čišćenje javnih površina** planirano je povećanje rashoda za čišćenje javnih i drugih prometnih površina za 10.000 eura, pri čemu novi plan za 2024. godinu iznosi 425.000 eura.

**Aktivnost A300006 Uređenje grada povodom božićnih i novogodišnjih blagdana** rashodi se povećavaju za 50.000 eura za nabavu nakita za kićenje grada, te novi plani iznosi 119.272 eura.

**Aktivnost A300007 Održavanje dječjih igrališta i sportskih terena** planirano je povećanje rashoda u iznosu od 11.056 eura i novi plan iznosi 201.056 eura pri čemu se na opremanje dječjih igrališta odnosi 161.056 eura, a na održavanje dječjih igrališta i sportskih terena 40.000 eura.

**PROGRAM Građenje komunalne infrastrukture** unutar ovog upravnog odjela planiran je nakon izmjena i dopuna u iznosu 1.434.763 eura, odnosno planirano je smanjenje rashoda za 48.347 eura ili 3,26%.

Ovim programom planirano je asfaltiranje makadam prometnica nakon radova na aglomeraciji, kao i asfaltiranje makadam prometnica po prioritetima mjesnih odbora, a rashodi za kapitalne projekte ovim izmjenama i dopunama mijenjali su se kako slijedi:



**PROGRAM Razvoj i sigurnost prometa** ovim izmjenama i dopunama plan se povećava za 651.402 eura ili za 74,36% i novi plan iznosi 1.527.402 eura, a povećanje se odnosi na **Aktivnost A300201 Javni gradski prijevoz** za 400.000 eura i novi plan iznosi 1.200.000 eura. Drugim Izmjenama i dopunama plana za 2024. godinu otvoren je novi projekt naziva Horizon iDriving – Digitalna prometna infrastruktura u iznosu od 248.438 eura koji se financira sredstvima EU.

**PROGRAM Prostorno planska dokumentacija** planiran je u iznosu većem za 50.000 eura ili za 27,14% i ovim Izmjenama iznosi 234.262 eura, a ovo povećanje se odnosi na troškove izrade projektne dokumentacije koja je planirana u iznosu od 86.545 eura.

**PROGRAM Predškolski odgoj i obrazovanje** odnosi se na provedbu projekata održavanja i dodatnih ulaganja na vrtićkim objektima korištenjem vlastitih i nacionalnih izvora prihoda. Planirano povećanje rashoda unutar ovog programa iznosi 32.254 eura, a odnosi se najvećim dijelom na novi **Kapitalni projekt K600006 Zajedno u igri, zajedno u suradnji** za uređenje vanjskog igrališta Dječjeg vrtića Švarča za što je planirano 22.254 eura.

**PROGRAM Promicanje kulture** u ovom upravnom odjelu provodi se kroz **Kapitalni projekt K600407 Stari Grad Dubovac**, za što je planirano 22.282 eura zbog smanjenja dodatnih ulaganja na objektu Starog grada Dubovca te kroz **Kapitalni projekt K600408 Revitalizacija Starog grada Dubovca** koji je ovim izmjenama i dopunama smanjen za 25.000 eura.

**PROGRAM Upravljanje imovinom** planirana su sredstva u iznosu od 971.843 eura što je smanjenje za 25.993 eura, a sredstva se odnose na održavanje i ulaganja u objekte u vlasništvu Grada: poslovne prostore, stanove, objekte javne i društvene namjene. Ovim izmjenama i dopunama proračuna najznačajnije promjene su na projektu:

**Tekući projekt T700003 Upravljanje objektima javne namjene** planirano je smanjenje rashoda za 28.625 eura, odnosno 9,09% i novi plan iznosi 286.375 eura, a povećavaju se sredstva za društveni dom Ladvenjak za 90.000 eura dok se smanuju rashodi za dodatna ulaganja na objektu Konjički klub Karlovac za 118.625 eura.

**GLAVA 02 MJESNA SAMOUPRAVA**

**PROGRAM Mjesna samouprava** planirano je povećanje rashoda za financiranje rada mjesne samouprave za 1.366 eura i novi plan iznosi 281.735 eura, a proračunom odnosno rebalansom planirani su rashodi za svih 12 gradskih četvrti i 26 mjesnih odbora.

**RAZDJEL 006 UPRAVNI ODJEL ZA IMOVINSKO PRAVNE POSLOVE I UPRAVLJANJE IMOVINOM**

Planirani rashodi Upravnog odjela za imovinsko pravne poslove i upravljanje imovinom iznose 1.387.387 eura što je za 103.312 eura odnosno za 6,93% manje u odnosu na plan upravnog odjela za 2024.godinu. Promjene se odnose na sljedeće programe:



**PROGRAM Građenje komunalne infrastrukture** ukupno planirana sredstva se smanjuju za 31.760 eura odnosno za 4,53% i novi plan iznosi 668.787 eura, a unutar ovog upravnog odjela troškovi programa se najvećim dijelom odnose na rješavanje imovinsko pravnih odnosa odnosno otkup zemljišta za građenje komunalne infrastrukture. Promjene se odnose na sljedeće projekte građenja komunalne infrastrukture:



**PROGRAM Razvoj i sigurnost prometa** unutar ovog Upravnog odjela planiran je **Kapitalni projekt K300201 Autobusno ugibalište Mala Švarča** koji je ovim Izmjenama i dopunama proračuna smanjen za 52.522 eura i novi plan iznosi 0,00 eura.

**PROGRAM Upravljanje imovinom** ukupna sredstva smanjena su za 19.000 eura i novi plan iznosi 718.600 eura, a izmjene se odnose na smanjenje rashoda za energiju za gradske stanove i poslovne prostore za 30.000 eura i novi plan iznosi 90.000 eura, povećani su rashodi za pričuvu na gradskim stanovima za 10.000 eura i novi plan iznosi 115.000 eura.

**RAZDJEL 007 UPRAVNI ODJEL ZA GOSPODARSTVO, RAZVOJ GRADA I EU FONDOVE**

 Drugim izmjenama i dopunama proračuna za 2024. godinu ukupni rashodi za Upravni odjel za gospodarstvo, razvoj grada i EU fondove planirani su u iznosu većem za 355.108 eura, odnosno za 6,01% i novi plan iznosi 6.267.540 eura.













**GLAVA 01 ODJEL ZA GOSPODARSTVO, RAZVOJ GRADA I EU FONDOVE**

**PROGRAM SMART CITY KONCEPT** planiran je u iznosu većem za 50.000 eura ili za 5,31% i novi plan iznosi 991.423 eura, a promjene se odnose na sljedeće aktivnosti:

 **Aktivnost A100101 ICT poslovi** povećani su rashodi za 35.000 eura i novim planom iznose 796.000 eura, a odnose se najvećim dijelom na povećane rashode za intelektualne i osobne usluge za 30.000 eura, rashode za nabavu licenci za 25.000 eura, rashode za nabavu računala i računalne opreme za 10.000 eura dok su rashodi za ulaganja u računalne programe smanjeni za 30.000 eura.

 **Aktivnost A100102 Implementacija SMART CITY koncepta** planirana je u iznosu većem za 15.000 eura i iznosi 100.000 eura pri čemu se na trošak opreme odnosi 50.000 eura, a na trošak zakupa i najma opreme 40.000 eura.

**PROGRAM Skrb o životinjama** planirano je povećanje rashoda za 12.500 eura i ovim Izmjenama i dopunama plana novi plan iznosi 247.500 eura pri čemu se najveći dio odnosi na trošak skloništa za napuštene životinje u iznosu od 240.000 eura.

**PROGRAM Energetska učinkovitost** planiran je u iznosu manjem za 17.427 eura te je novi planirani iznos 880.618 eura. Promjene se odnose na sljedeće aktivnosti:

**Aktivnost A400301 Rashodi za pripremu projekata energetske učinkovitosti** planirani su u iznosu većem za 5.000 eura i novi plan iznosi 63.000 eura.

**Kapitalni projekt K400305 Energetska obnova zgrade Sokolskog doma** planirani su rashodi za usluge u iznosu od 3.000 eura.

**Tekući projekt T400301 We Join Forces for the Green Future** planirani rashodi se smanjuju za16.592 eura što je 100% smanjenje u odnosu na plan za 2024.godinu.

**Tekući projekt T400302 ZEB4ZEN pl**aniran je u iznosu manjem za 7.212 eura i novi plan iznosi 187.990 eura, a ovo smanjenje rashoda odnosi se na rashode za dodatna ulaganja koji novim planom iznose 11.502 eura.

 **Tekući projekt T400304 SHARES** planirano je smanjenje u ukupnom iznosu od 1.996 eura pri čemu su smanjeni rashodi za registraciju i osnivanje zajednice. Novi plan za 2024. godinu za navedeni projekt iznosi 5.000 eura.

**PROGRAM Jačanje gospodarstva** planiran je unutar ovog upravnog odjela u iznosu manjem za 56.210 eura te novi plan za 2024. godinu iznosi 241.930 eura, a smanjenje se najvećim dijelom odnosi na **Aktivnost A500001 Mjere poticanja razvoja gospodarstva** unutar koje su smanjene potpore poduzetništvu za 50.000 eura.

**PROGRAM Poljoprivreda i ruralni razvoj** Drugim izmjenama i dopunama predloženo je smanjenje rashoda za 1.050 eura i novi plan iznosi 204.159 eura, promjene se odnose na sljedeće aktivnosti:

 **Aktivnost A500101 Subvencija i potpore za poljoprivredu i ruralni razvoj** plan rashoda smanjen je za 5.000 eura, odnosno za 3,22%, te je novi planirani iznos 150.093 eura, a smanjenje se odnosi na smanjene rashode za tekuće donacije za naknadu šteta poljoprivrednim gospodarstvima.

 **Aktivnost A500102 Suradnja s institucijama i udrugama** planirano je povećanje rashoda za 3.000 eura i novi plan iznosi 25.840 eura, a odnosi se na tekuće donacije namijenjene provođenju programa zaštite divljači koji je poslije izmjena planiran u iznosu od 8.835 eura.

 **Aktivnost A500103 Upravljanje poljoprivrednim zemljištem** obuhvaća rashode upravljanje poljoprivrednim zemljište u vlasništvu Grada i RH, te rashode za čišćenje poljoprivrednih površina i održavanje gradskih vrtova. Ovi rashodi povećani su za 950 eura i novi plan iznosi 28.226 eura.

**PROGRAM Poticanje razvoja turizma** planirano je povećanje rashoda za 248.700 eura ili za 16,46% u odnosu na planirani iznos i novi plan iznosi 1.759.368 eura, a promjena je rezultat sljedećih aktivnosti:

 **Aktivnost A500202 Manifestacija „Zvjezdano ljeto“** smanjeni su rashodi za 10.300 eura ili za 2,98% i novi plan iznosi 335.200 eura, a odnose se na rashode za usluge, naknade troškova osobama izvan radnog odnosa, te ostale usluge, a sve u svrhu realizacije trotjednih kulturno-sportskih i zabavnih programa.

**Aktivnost A500203 Manifestacija „Dani piva“** povećani su rashodi za 12.000 eura odnosno za 3,97% i novi plan iznosi 314.500 eura..

**Tekući projekt T500201 Turistička infrastruktura** predloženo je smanjenje rashoda za 3.000 eura i novi plan iznosi 112.000 eura, a odnosi se na rashode za usluge koje su planirane u novom iznosu od 62.000 eura.

Drugim Izmjenama i dopunama plana za 2024. godinu planirana su dva nova projekta **Tekući projekt T500204 CRO RACE** u iznosu od 85.000 eura i **Tekući projekt T500205 PORIN** u iznosu od 165.000 eura.

**PROGRAM Predškolski odgoj i obrazovanje** planirani su rashodi u ukupnom iznosu od 5.800 eura što je povećanje za 3.500 eura u odnosu na početni plan za 2024. godinu, a odnose se na rashode za usluge **Kapitalnog** **projekta K600003 Rekonstrukcija dječjeg vrtića Banija** u iznosu od 1.000 eurate novog **Kapitalnog projekta K600006 „Zajedno u igri, zajedno u suradnji“** u iznosu od 2.500 eura.

**PROGRAM Osnovnoškolsko obrazovanje** planirani su rashodi u iznosu većem za 5.000 eura ili za 130,38% u odnosu na početni plan za 2024. godinu i novi plan iznosi 8.835 eura, a odnosi se na rashode za usluge **Kapitalnog projekta K600105 Dogradnja OŠ Turanj** u iznosu od 2.500 eura i **Kapitalnog projekta K600106 Dogradnja OŠ Mahično** u iznosu od 2.500 eura.

**GLAVA 02 AQUATIKA – SLATKOVODNI AKVARIJ KARLOVAC**

 Djelatnost proračunskog korisnika Aquatika – slatkovodni akvarij Karlovac provodi se kroz program Poticanje razvoja turizma budući da je to primarno turistička atrakcija. Za provedbu programa planirana su sredstva u iznosu većem za 90.075 eura u odnosu na planirano Proračunom za 2024. godinu i novi plan iznosi 1.112.928 eura.

**PROGRAM Poticanje razvoja turizma** provodi se kroz nekoliko aktivnosti i projekata od kojih se promjene u ovom rebalansu odnose najvećim dijelom na ove dvije aktivnosti.

**Aktivnost A500206 Materijalni i financijski rashodi poslovanja** su povećani za 45.000 eura i novi plan iznosi 597.976 eura, a odnose se na troškove redovnog poslovanja ustanove i troškove upravnog vijeća. Povećanje rashoda odnosi se na rashode za materijal i energiju te rashode za usluge kao i financijske rashode.

**Aktivnost A500207 Rashodi za zaposlene** se povećavaju za 38.900 eura i novi plan iznosi 454.777 eura, a promjene se odnose na trošak bruto plaće i doprinosa na plaću te ostalih rashoda za zaposlene koji se financiraju dijelom iz općih prihoda grada, a dijelom iz vlastitih prihoda ustanove.

**GLAVA 03 KINO EDISON, MULTIMEDIJSKI CENTAR ZA KULTURNO-TURISTIČKE SADRŽAJE**

Ukupno planirana sredstva za rad ustanove Kino Edison ovim izmjenama i dopunama plana za 2024. godinu iznose 731.129 eura, odnosno povećavaju se za 20.020 eura. Budući da je ovo primarno ustanova kulture, djelatnost ove ustanove odvija se kroz **PROGRAM Promicanje kulture** za kojeg je planirano 731.129 eura za sljedeće aktivnosti i projekte:

**Aktivnost A600402 Materijalni i financijski rashodi poslovanja** planiraju se u iznosu od 188.833 eura što je smanjenje za 9.000 eura, a odnosi primarno na smanjenje rashoda za materijal i energiju.

 **Aktivnost A600403 Rashodi za zaposlene** planirano je povećanje rashoda za 33.000 eura, odnosno 14,95% te novi plan iznosi 253.700 eura, a odnosi se na rashode za bruto plaće, rashode za doprinose na plaće, te ostale rashode za zaposlene u ovoj ustanovi.

 **Aktivnost A600404 Programska djelatnost** planirana je u iznosu manjem za 3.980 eura, te iznosi 282.816 eura, a posljedica je to smanjenja rashoda za usluge te rashoda za ostale nespomenute rashode poslovanja kao i rashoda za nabavu opreme, a iz kojih se financira nabava filmova koji se prikazuju u kinu.

**RAZDJEL 008 UPRAVNI ODJEL ZA DRUŠTVENE DJELATNOSTI**

Prijedlogom drugih Izmjena i dopuna financijskog plana za 2024. godinu Upravni odjel za društvene djelatnosti je planiran u ukupnom iznosu od 38.538.910 eura, odnosno povećan je za 3.798.496 eura ili 10,93% u odnosu na izvorni plan.

**GLAVA 01 DRUŠTVENE DJELATNOSTI**

Iz tablice u nastavku vidljivo je da su rashodi Glave UO za društvene djelatnosti veći za 79.603 eura ili za 1,92% više u odnosu na plan za 2024. godinu te novi plan iznosi 4.221.953 eura.





**PROGRAM Predškolski odgoj i obrazovanje** predloženim drugim Izmjenama i dopunama Proračuna Grada Karlovca za 2024. godinu planiran je u iznosu većem za 50.560 eura ili za 33,17% i novi plan iznosi 202.974 eura, a povećanje rashoda se odnosi na sufinanciranje troškova obrta za čuvanje djece za 8.000 eura i novi plan iznosi 64.000 eura. Ovim izmjenama i dopunama proračuna za 2024.godinu planiran je novi projekt **T600002 Sufinanciranje edukativnih i sportskih aktivnosti u DV Karlovac** u iznosu od 42.560 eura.

**PROGRAM Osnovnoškolsko obrazovanje** povećani su rashodi za 19.261 eura, odnosno 22,18% te novi plan za 2024. godinu iznosi 106.100 eura, a promjena se odnosi na **Tekući projekt T600116 Pomoćnici u nastavi VII** kod kojeg su planirana sredstva u iznosu od 11.000 eura, što je za 8.400 eura više u odnosu na planirano prvim rebalansom. Sredstva se odnose na projekt koji će se provoditi za školsku godinu 2024/2025. Do promjene je došlo i na **Aktivnosti A600109 Prijevoz učenika** u iznosu od 13.661 eura i novi plan iznosi 76.200 eura pri čemu se 14.000 eura odnosi na usluge prijevoza djece s teškoćama u razvoju, a 62.000 eura na usluge prijevoza učenika osnovnih škola iznad zakonskog standarda.

**PROGRAM Programi za djecu i mlade** planiran je u iznosu manjem za 15.577 eura i novi plan iznosi 445.506 eura, a odnosi se na sljedeće aktivnosti i projekte:

**Aktivnost A600202 Stipendije Grada Karlovca** planirana je u iznosu većem za 3.000 eura i novi plan iznosi 84.643 eura od čega se 83.000 eura odnosi na isplatu stipendija.

**Aktivnost A600207 Provedba gradskog programa za mlade** planirana je u iznosu manjem za 18.577 eura i novi plan iznosi 72.477 eura, a odnosi se najvećim dijelom na smanjenje tekućih donacija u novcu za Malu scenu i Urbani park Hrvatskog doma u iznosu od 18.182 eura i novi plan iznosi 8.900 eura.

**PROGRAM Razvoj sporta i rekreacije** planiran je u iznosu većem za 10.000 eura, a povećanje rashoda se odnosi na tekuće donacije Karlovačkoj športskoj zajednici za financiranje njihove redovne djelatnosti, za plaće športskih trenera i za prijenos sredstava športskim klubovima za što je planirano 1.693.895 eura.

**PROGRAM Promicanje kulture** planiran je u iznosu većem za 35.177 eura ili za 13,31% u odnosu na plan za 2024.godinu, a odnosi se najvećim dijelom na povećanje kapitalnih donacija za nabavu arhivske opreme u iznosu od 15.827 eura i na **Kapitalni projekt K600408 Revitalizacija Starog Grada Dubovca** u iznosu od 25.000 eura.

**PROGRAM Socijalna skrb** planiran je u iznosu manjem za 24.500 eura, odnosno 2,30% te novi plan iznosi 1.041.245 eura, a odnosi se na sljedeće aktivnosti:

 **Aktivnost A600502 Skrb o socijalno ugroženoj djeci i mladima** planirano je smanjenje rashoda za 9.100 eura, a odnosi se na smanjenje troškova subvencija za prehranu učenika u osnovnim školama, te novi plan za 2024. godinu za navedenu aktivnost iznosi 23.900 eura.

 **Aktivnost Troškovi stanovanja za socijalno ugrožene građane** planirano je smanjenje rashoda za 9.400 eura i novi plan iznosi 194.600 eura pri čemu su naknade za sufinanciranje troškova komunalija smanjene za 5.000 eura i novi plan iznosi 63.000 eura, a za sufinanciranje troška električne energije za 5.000 eura i novi plan iznosi 57.000 eura dok su naknade za nabavu ogrijeva povećane za 600 eura i iznose 55.600 eura.

**Aktivnost A600505 Skrb o prehrani** planirano je povećanje u ukupnom iznosu od 8.100 eura, odnosno 6,86% više u odnosu na izvorni plan, a odnosi se na naknade građanima u naravi za tople obroke u iznosu od 95.000 eura, za pakete suhe hrane 26.100 eura dok su naknade za mlijeko za dojenčad planirane u iznosu od 5.000 eura.

**Aktivnost A600508 Ostale naknade i pomoći građanima** ukupno su smanjene za 12.000 eura zbog smanjenja pomoći po posebnim odlukama koje se odobravaju za iznenadne i posebno teške prilike nastale u kućanstvu. Novi plan za 2024. godinu iznosi 76.000 eura.

**PROGRAM Razvoj civilnog društva** u okviru Upravnog odjela za društvene djelatnosti planiran je u iznosu većem za 4.682 eura i novi plan za 2024. godinu iznosi 415.759 eura, a povećanje rashoda odnosi se na sufinanciranje partnerskog udjela u projektima udruga osoba s invaliditetom Karlovačke županije koji su planirani u iznosu od 4.000 eura te na pomoći proračunskim korisnicima u zdravstvu (Dom zdravlja Karlovac i Ustanova za njegu u kući) u iznosu od 4.000 eura.

**GLAVA 02 OSNOVNE ŠKOLE**

Drugim izmjenama i dopunama Proračuna Grada Karlovca za 2024. godinu ukupni planirani rashodi za programe osnovnog školstva povećavaju se za 2.138.439 eura ili za 11,39% i novi plan iznosi 20.910.697 eura.



**PROGRAM Osnovnoškolsko obrazovanje** planiran je u iznosu od 20.909.997 eura što je povećanje za 2.138.139 eura ili 11,39% u odnosu na početni plan.

**Aktivnost A600101 Materijalni i financijski rashodi poslovanja** planirano je povećanje rashoda za 64.932 eura i novi plan iznosi 1.515.084 eura, a najvećim dijelom se odnosi na povećanje naknada troškova zaposlenima, povećanje rashoda za usluge te rashoda za materijal i energiju, ostalih naknada građanima i kućanstvima.

**Aktivnost A600104 Produženi boravak** povećani su rashodi za 27.650 eura i novi plan iznosi 878.823 eura, a planirano povećanje najvećim se dijelom odnosi na povećanje rashoda za zaposlene učiteljice u produženom boravku.

**Aktivnost A600111 Rashodi za zaposlene u osnovnim školama** planirani su u iznosu većem za 2.048.616 eura i iznose 16.014.669 eura, a do povećanja rashoda za zaposlene došlo je zbog povećanja osnovice plaća i drugih materijalnih prava za zaposlene u školstvu, a sve financirano iz Ministarstva obrazovanja.

**Kapitalni projekt K600102 Knjige i obrazovni materijal za učenike OŠ** ovim izmjenama i dopunama planira se smanjenje za 10.781 eura ili za 2,25% te novi plan za 2024. godinu iznosi 468.923 eura.

**Tekući projekt T600105 Pomoćnici u nastavi VI** smanjuju se rashodi za 52.094 eura, te novi plan iznosi 317.254 eura, a smanjenje se odnosi na rashode za zaposlene na projektu Pomoćnici u nastavi za školsku godinu 2023./2024.

**Tekući projekt T600116 Pomoćnici u nastavi VII** je planiran Drugim izmjenama i dopunama plana za 2024. godinu u iznosu od 219.957 eura, što je za 50.050 eura više u odnosu na planirano Prvim izmjenama i dopunam proračuna za 2024. godinu, a odnosi se na rashode za zaposlene na projektu Pomoćnici u nastavu za školsku godinu 2024./2025.

**GLAVA 03 USTANOVE KULTURE**

Ukupni plan za redovnu djelatnost ustanova kulture Drugim izmjenama i dopunama Proračuna Grada Karlovca za 2024. godinu povećava se za 410.913 eura i novi plan iznosi 4.458.656 eura, a odnosi se na sljedeće programe:



**PROGRAM Promicanje kulture** povećavaju se rashodi za 410.933 eura te novi plan za 2024. godinu iznosi 4.394.639 eura, a odnosi se na sljedeće promjene:

**Aktivnost A600402 Materijalni i financijski rashodi poslovanja** povećani su za 140.935 eura i novi plan iznosi 643.596 eura, a odnose se na povećanje materijalnih rashoda kod proračunskog korisnika Gradske knjižnice Ivan Goran Kovačić čiji plan nakon povećanja iznosi 180.097 eura, kod proračunskog korisnika Muzeji grada čiji plan nakon povećanja iznosi 265.694 eura, kod proračunskog korisnika Gradsko kazalište Zorin dom čiji plan nakon povećanja iznosi 197.805 eura.

**Aktivnost A600403 Rashodi za zaposlene** povećani su za 168.114 eura i novi plan iznosi 2.376.118 eura, a odnosi se na povećanje rashoda za zaposlene kod proračunskog korisnika Gradska knjižnica Ivan Goran Kovačić čiji su rashodi za zaposlene povećani za 113.114 eura i nakon izmjena iznose 1.031.710 eura. Kod proračunskog korisnika Muzeji grada Karlovca rashodi za zaposlene su povećani za 28.000 eura te iznose 760.608 eura, dok su rashodi po istoj osnovi kod Gradskog kazališta Zorin Dom povećani za 27.000 eura, te iznose 583.800 eura.

 **Aktivnost A600404 Programska djelatnost** povećani su rashodi za 88.650 eura i novim planom iznose 783.572 eura, a odnose se na programsku djelatnost korisnika Gradsko kazalište Zorin dom koja je planirana u iznosu većem za 59.000 eura i novi plan iznosi 365.672 eura, korisnika Gradska knjižnice Ivan Goran Kovačić koja je planirana u iznosu većem za 21.650 eura i novi plan iznosi 174.436 eura dok rashodi korisnika Muzeji grada Karlovca nakon povećanja od 8.000 eura iznose 243.464 eura.

 **Tekući projekt T600401 ERASMUS+** planiran je kod proračunskog korisnika Gradska knjižnica Ivan Goran Kovačić u iznosu od 13.234 eura, a odnose se na naknade troškova zaposlenima.

**GLAVA 04 USTANOVE PREDŠKOLSKOG ODGOJA**

Ukupno planirani izdaci za programe ustanova predškolskog odgoja su povećani za 1.077.359 eura i iznose 7.395.641 eura.



**PROGRAM Predškolski odgoj i obrazovanje** planiran je u iznosu većem za 1.077.359 eura ili za 17,05%, i iznosi 7.395.641 eura. Najvećim dijelom promjene se odnose na povećanje rashoda za zaposlene te materijalne i financijske rashode za redovno poslovanje ustanova predškolskog odgoja.

**Aktivnost A600002 Materijalni i financijski rashodi poslovanja** planirana je u iznosu većem za 185.867 eura, a odnose za najvećim dijelom na rashode za usluge te rashode za materijal i energiju za redovno poslovanje ustanova predškolskog odgoja i obrazovanja. Također, planiran je iznos od 25.000 eura kod Dječjeg vrtića Karlovac za nabavu prijevoznog sredstva, te iznos od 20.000,00 eura za nabavu opreme kod Dječjeg vrtića Četiri rijeke i 32.837 eura kod proračunskog korisnika Dječji vrtić Karlovac.

**Aktivnost A600003 Rashodi za zaposlene** planirani su rashodi u iznosu većem za 897.401 eura, a razlog povećanja rashoda je izjednačavanje koeficijenata zaposlenih u ustanovama predškolskog odgoja s onima u osnovnim školama. Rashodi za zaposlene kod proračunskog korisnika Dječji vrtić Karlovac su planirani u iznosu većem za 450.000 eura i iznose 3,0 mil.eura dok su kod proračunskog korisnika Dječji vrtić Četiri rijeke rashodi za zaposlene planirani u iznosu od 3,0 mil. eura i povećani su za 447.401 eura.

**Aktivnost A600005 Sufinanciranje programa za djecu s teškoćama** predloženo povećanje rashoda iznosi 6.678 eura, te novi plan za navedenu aktivnost za 2024. godinu iznosi 53.894 eura, a povećanje se odnosi na rashode za materijal i energiju kod Dječjeg vrtića Četiri rijeke.

**Aktivnost A600006 Javne potrebe u predškolskom odgoju** smanjuje se za iznos rashoda za 12.587 eura i predloženim izmjenama iznosi 37.892 eura i odnosi se na financiranje rashoda za materijal i energiju te nabavu opreme za ostale vrtićke programe, od predškole do programa medijske pismenosti i programa za polaznike vrtića.

**GLAVA 05 USTANOVA ZA UPRAVLJANJE SPORTSKIM OBJEKTIMA**

Ukupno planirana sredstva za rad Ustanove za upravljanje sportskim objektima ovim izmjenama i dopunama plana za 2024. godinu iznose 1.551.963 eura, odnosno povećavaju se za 92.182 eura. Budući da je ovo primarno ustanova za sportsku djelatnost, djelatnost ove ustanove odvija se kroz **PROGRAM Razvoj sporta i rekreacije** za kojeg je planirano 1.551.963 eura za sljedeće aktivnosti i projekte:

 **Aktivnost A600303 Materijalni i financijski rashodi poslovanja** planiraju se u iznosu od 621.961 eura što je povećanje za 33.231 eura, a odnosi se na povećanje rashoda za materijal i energiju u iznosu od 25.000 eura, na rashode za usluge u iznosu od 22.101 eura, naknade troškova zaposlenima su smanjene za 10.870 eura.

 **Aktivnost A600304 Rashodi za zaposlene** planirano je povećanje rashoda za 40.451 eura, odnosno 7,42% te novi plan iznosi 585.814 eura, a odnosi se na ostale rashode za zaposlene u ovoj ustanovi koji se povećavaju za navedeni iznos.

 **Aktivnost A600307 Dodatna ulaganja u ostale sportske objekte** planirana je ovim izmjenama i dopunama u iznosu od 48.500 eura, što je za 18.500 eura više u odnosu na plan za 2024. godinu, a odnosi se na rashode za građevinske objekte u spomenutom iznosu.



**RAZDJEL 009 SLUŽBA ZA PROVEDBU ITU MEHANIZMA**

Drugim izmjenama i dopunama Plana za 2024. godinu rashodi Službe za provedbu ITU mehanizma su smanjeni za 6.762 eura i novim planom iznose 101.330 eura, a odnose se na sljedeći program:



**PROGRAM Integrirana teritorijalna ulaganja** planiran je u iznosu od 101.330 eura, a odnosi se najvećim dijelom na trošak zaposlenih na projektu ITU – tehnička pomoć u iznosu od 94.092 eura te na rashode za usluge izrade **Strategija razvoja Većeg urbanog područja** Karlovac u iznosu od 7.238 eura.

**RAZDJEL 010 VLASTITI POGON GRADA ZA OBAVLJANJE KOMUNALNE DJELATNOSTI**

Drugim izmjenama i dopunama Plana za 2024. godinu rashodi Vlastitog pogona Grada za obavljanje komunalne djelatnosti povećali su se za 10.150 eura, odnosno 1,73% te iznose 595.669 eura, a odnose se na sljedeći program:



**PROGRAM Poslovi parkinga i pauka** za kojeg je planirano 595.669 eura, a promjene se odnose na sljedeće aktivnosti i projekte:

 **Aktivnost A300401 Materijalni i financijski rashodi poslovanja** planiraju se u iznosu od 165.900 eura što je smanjenje za 4.350 eura, a odnosi se na rashode za materijal i energiju koji su smanjeni za 9.000 eura i iznose 23.000 eura, rashodi za usluge su veći za 19.950 eura i iznose 125.300 eura dok su naknade troškova zaposlenima smanjene za 2.200 eura i iznose 12.800 eura, a ostali nespomenuti rashodi poslovanja (članarine, troškovi ovrha i premija osiguranja) su manji za 3.600 eura i iznose 4.800 eura.

 **Aktivnost Rashodi za zaposlene** planira se u iznosu većem za 14.500 eura te novi plan iznosi 326.250 eura, naime prvim rebalansom nisu bila planirana sredstva za zapošljavanje troje djelatnika koja su ovim Izmjenama i dopunama osigurana u proračunu.

Savjetnik za planiranje i praćenje proračuna Pročelnica UO za proračun i financije

 Mirela Presečan, dipl.oec. Karolina Burić, dipl.oec.